પંકજભાઇ પટેલે વર્ગ વિગ્રહ ફેલાવનારા આવા તત્વો સામે આક્રોશ વ્યકત કરતા જણાવ્યુ હતુ કે, કેટલાક આદિવાસી સંગઠનો આદિવાસી-આદિવાસીઓ અને આદિવાસી-બીન આદિવાસી વચ્ચે ભાગલા પાડવાનું કૃત્ય કરી રહ્યા છે અને આવા તત્વો આદિવાસી વિસ્તારમાં ગેરકાયદે કૃત્ય કરવા સાથે બીન આદિવાસીઓને ખોટી ધાકધમકીઓ આપી ભય ફેલાવી રહ્યા છે તેમણે વધુમાં જણાવ્યું હતુ કે, આદિવાસી વિસ્તાર શાંત વિસ્તાર છે, પરંતુ આવા અસામાજીક તત્વો ભવિષ્યમાં નકસલવાદ નહી ફેલાવે તે માટેની તકેદારી રાખવામાં આવશે અને આવા તત્વો આદિવાસીઓના નામે ધમકાવે કે હેરાન કરે તો અથવા મીટીગોમાં ભડકાઉ ઉશ્કેરણી જનક ભાષણ કરે એનો વિડીયો ઉતારી અમારી પાસે લાવો, જેથી આવા તત્વો સામે અમે કડક કાર્યવાહી કરાવીશું અને અમે ગામે ગામે જઇ દેશના બંધારણના નિયમોની સાચી માહિતી આપશુ.